<classify> WATU sita wamekufa na wengine 24 wamejeruhiwa wilayani Kahama mkoani Shinyanga baada ya gari aina ya Toyota Land Cruiser kugongana uso kwa uso na gari aina ya toyota Hiace iliyokuwa imewabeba watu hao.Waliokufa ni Buruani Haule 32 na watoto wadogo watatu wanaokadiriwa kuwa na umri wa miaka mitatu hadi mitano ambao hawajatambulika kwa majina na wazazi wao.Kamanda wa jeshi la polisi mkoani Shinyanga, Richard Abwao amethibitisha kutokea kwa ajali hiyo jana ambapo alisema tukio hilo limetokea majira ya saa moja na nusu katika kijiji na kata ya Nyabura barabara ya Kahama kwenda Kakola.Kamanda Abwao alisema kuwa watu sita wakufa papo hapo na 24 kujeruhiwa baada ya dereva aliyefahamika kwa jina moja la Enock 32 aliyekuwa anaendesha gari lenye namba za usajili T 710 AZZ Toyota Hiace kugongana uso kwa uso na gari lenye namba za usajiri T477 ATC Toyota Land Cruiser likiendeshwa na Thomas Evarist.Amewataja majeruhi hao kuwa ni Shabani Musa 42 ambaye amepata majeraha kichwani, Pambe Bukeleba 54 mkazi Nyakato Kahama amepata majeraha kichwani na Maria Staroni 33 mkazi wa Kahama Mjini ameumia ameneo ya kichwani.Wengine ni Mazwa Samson 41 mkazi wa Bukamba ameumia kichwani, Johari Abasi 38 mkazi wa Mwime ameumia kichwani, Thomas Katoto 32 mkazi Kahama Mjini amevunjika mkono wa kulia, Nyangige Malaki 48 ameumia kichwani, Sara Samweli 25 na Shabani Selemani 27 mkazi wa Nyahanga wameumia kichwani na mkononi.Pia wapo Anastazia James 21 mkazi wa Masumbwe aliyebainika kuvunjika mguu wa kushoto, Editha Faustine umri wa mwaka mmoja na miezi minane, pia mwanamke mmoja ambaye hakuweza kutambulika kwa jina wala makazi.  <topic>: KITAIFA 